12. Forslag til lokalplan nr. 427 - Idrætsformål ved [adresse] i Hammel og tillæg nr. 14 til 
Kommuneplan 2021-32 (Åben)
Tidl. politisk behandling PL-U, 10.11.22, pkt. 4
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 427 - Ziggy Bertelsen ved 
[adresse] i Hammel, [adresse]” og ”Forslag til tillæg nr. 14 til Kommuneplan 
2021-32”. Planforslagene fremlægges efterfølgende i offentlig høring.
Lokalplanområdet er omfattet af rammeområde 3.OF.5, der udlægger området til offentlige formål og 
3.RE.14, der udlægger området til rekreative formål.
Lokalplanområdet er delvist privatejet og delvist kommunalt ejet.
Formålet med lokalplanen er at muliggøre, at der kan opføres en padelhal i tilknytning til Hammel 
Idrætscenter samt ske udvidelse af det eksisterende byggefelt omkring centret. 
VURDERING
Der er i tilknytning til lokalplanen udarbejdet et tillæg til Kommuneplan 2021-32, som udlægger 
lokalplanområdet i en samlet ramme til rekreative formål.
Lokalplanen giver mulighed for opførsel af en padelhal i forbindelse med idrætscentret samt udvidelse af 
centret mod vest. Byggefelterne vurderes at give muligheder for en udvidelse af centret samtidig med, at 
stiforbindelsen gennem området og trafiksikkerheden bibeholdes. 
Lokalplanen åbner endvidere mulighed for afholdelser af udstillinger, markeder mv. for en bredere kreds af 
borgere og foreninger, samt at der kan indrettes overnatningsfaciliteter i idrætscentret.
Den primære vejadgang til området er [adresse] via [adresse]. Den sekundære vejadgang er [adresse] 
via [adresse], der vil fungere som adgangsvej til padelhallen.
Lokalplanområdet ligger inden for separatkloakeret kloakopland. Spildevand og regnvand skal tilsluttes 
spildevandsforsyningsselskabets anlæg for henholdsvis spildevand og regnvand i henhold til kommunens 
spildevandsplan. 
I forbindelse med et eventuelt salg af kommunale arealer vil der blive tinglyst deklaration med forbud mod 
brug af pesticider og andre miljøfremmede stoffer på de pågældende arealer.
ØKONOMI
Vedtagelse af lokalplanen medfører ikke direkte afledte udgifter for Favrskov Kommune. 
Lokalplanområdet ligger i byzone og forbliver i byzone ved den endelige vedtagelse af lokalplanen.
Byråd
25. april 2023  19:00
[adresse]: EMN-2022-03759
Dok-ID: 3509631
Sagsbehandler: janbu
Den private bygherre skal afholde udgifter til omlægning af ledninger og nye tinglysninger i forbindelse med 
byggeri over Favrskov Forsynings ledningsnet. 
INDDRAGELSE
Borgerinddragelse og kommunikation om forslagene til lokalplan og kommuneplantillæg sker efter reglerne 
i planloven. Det er et selvstændigt mål med planloven, at offentligheden inddrages i planlægningsarbejdet.
Forslagene til lokalplan og kommuneplantillæg skal offentliggøres ved annoncering på kommunens 
hjemmeside med en indsigelsesfrist, som Teknik og Miljø anbefaler fastlagt til otte uger. 
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 427 - Idrætsformål ved [adresse] i Hammel, [adresse]” og 
”Forslag til tillæg nr. 14 til Kommuneplan 2021-32” godkendes og fremlægges i offentlig høring i otte 
uger.
BESLUTNING
Plan- og Landdistriktsudvalget, 11. april 2023:
Fraværende: Naja Poulsen
Indstilles godkendt, med den ændring, at kommuneplantillægget ændres, således, at det område, der i 
lokalplanen benævnes ”IV” fastholdes til offentlige formål.
Økonomiudvalget, 18. april 2023:
Fraværende: Nicklas Jakobsen
Indstillingen fra Plan- og Landdistriktsudvalget indstilles godkendt.  
Byrådet, 25. april 2023:
Fraværende: Frede Dam, Nicklas Jakobsen, Karin Gregersen og Kirstin Søndergaard
Godkendt.
Bilag
1.
Forslag lokalplan nr. 427 - Idrætsformål ved [adresse] i Hammel, [adresse] (3516495)
2.
Forslag til tillæg nr. 14 til Kommuneplan 2021-32 (3510656)
3.
Understøttelse af FN's verdensmål (3422287)
